यसरी तयार पारिएका बेर्नाहरु सार्दा प्लाष्टिक थैलोलाई ब्लेडले विस्तारै काटेर जरालाई अलिकति पनि नखलबलाईकन सार्नु पर्दछ । बेर्ना सार्न खाडल उपयुक्त दूरीमा तयार गर्नुपर्छ, ६० से.मी.गहिराई भएको खाडल बनाउनु पर्छ । बेर्ना सार्नु अगाडि प्रत्येक खाडलमा प्रतिबोट कम्पोष्ट १०–१२ किलो, डि.ए.पी.१०० ग्राम, पोटास ५० ग्राम, युरिया ५० ग्राम,पिना १०० ग्रामका दरले सबै मलहरु बेर्ना सार्नुभन्दा एक हप्ता अगाडि खाल्डोमा हाल्नुपर्छ ।
